b'\n_START_ARTICLE_\nLoomulikud tappurrakud\n_START_PARAGRAPH_\nLoomulikud tappurrakud ehk loomulikud tapjarakud ehk NK-rakud ehk loomulikud killerrakud (ladina lymphocytys K) on paljude selgroogsete loomade vere ja l\xc3\xbcmfis\xc3\xbcsteemi (ka immuuns\xc3\xbcsteemi) suured rakud. Loomulikud tappurrakud kuuluvad leukots\xc3\xbc\xc3\xbctide hulka._NEWLINE_Loomulikud tappurrakud on kaasas\xc3\xbcndinud immuuns\xc3\xbcsteemi osad ning omavad suurt rolli peremeesrakkude kaitsmisel kasvajarakkude ja viiruslikult nakatunud rakkude eest. _NEWLINE_Loomulikud tappurrakud k\xc3\xbcpsevad luu\xc3\xbcdis, l\xc3\xbcmfis\xc3\xb5lmedes, p\xc3\xb5rnas, kurgumandlites ja harkelundis.\n_START_SECTION_\nImetajatel\n_START_PARAGRAPH_\nHiirtel tuvastatud LTi-rakud v\xc3\xb5ivad, olenevalt molekulidest, diferentseeruda loomulikeks tappurrakkudeks.\n_START_SECTION_\nInimestel\n_START_PARAGRAPH_\nLoomulikud tappurrakud moodustuvad T\xe2\x82\x951-rakkude diferentseerumisel. _NEWLINE_Loomulike tappurrakkude peamised pinnamarkerid on CD16 ja CD56. _NEWLINE_NK-rakud eristavad retseptorite vahendusel normaalseid, terveid rakke kasvajarakkudest ja viiruslikult nakatunud rakkudest, tuvastades rakude pinnal k\xc3\xb5rgmolekulaarseid gl\xc3\xbckoproteiine ja muutusi I klassi MHC molekulides.  _NEWLINE_Loomulikud tappurrakud aktiveeritakse kokkupuutel infitseeritud rakuga ja NK-raku graanulitest vabanevad mitmed aktiivsed ained (ts\xc3\xbctol\xc3\xbcsiin, perforiin, interferoonid (kuuluvad ts\xc3\xbctokiinide perekonda). Aktiveeritud NK-rakud eritavad graanuleid, mis h\xc3\xa4vitavad muundunud rakke.\n_START_SECTION_\nNimi\n_START_PARAGRAPH_\nNimetus \xe2\x80\x9enatural killer cells\xe2\x80\x9c tuleneb esialgsest arvamusest, mille kohaselt need rakud ei vaja eelnevat aktiveerimist (sensibiliseerimist) oma sihtm\xc3\xa4rkrakkude surmamiseks.'